Fix-A-Floor

2023-07-26T12:27:24+03:00

Vendor: My Store
Type:
Price: 80.00

דבק נוזלי חזק במיוחד הפותח להזרקה דרך הפוגות על מנת להדביק מחדש אריחים משוחררים/חלולים/רוקדים

אין צורך בהחלפה או פירוק של האריחים

ללא אבק ולכלוך מיותרים

פשוט לקדוח למלא וליישם רובה מחדש בקדח

הצריכה משתנה בהתאם לנפח החלל/ים שיש למלא

הוראות יישום לאריחי קרמיקה, שיש ואבן

1. אתרו את האזור החלול או הרופף על ידי הקשה קלה עם מקל עץ.
2. קדחו 1-3 חורים בכל פוגה שבצמוד לאזור הבעייתי, בהתאם לגודל האריח, באמצעות מקדח וידיה בעל הקוטר הגדול ביותר, שמתאים לרוחב הפוגה, כך שלא יגע בשולי האריח, לדוגמה: לפוגה 3 מ”מ השתמשו במקדח 2 מ”מ.
וודאו כי אתם קודחים בצורה ישרה אל הפוגה מבלי לפגוע באריח וכי אתם קודחים לכל עומקה של הרובה, ברגע שהמקדח עבר את הרובה תרגישו כי המקדח משחורר. אל תקדחו מעבר לכך.
3. שאבו את שאריות הרובה והאבק מכל חור, אנו ממליצים לדפוק קלות עם פטיש גומי באזור החורים בזמן השאיבה.
4. הכניסו את הזרבובית לחורים שיצרתם ווודאו התאמה טובה, כך שקצה הזרבובית יכנס לתוך החור ולא ישב מעליו. לחורים רחבים מאד, ניתן לחתוך את הזרבובית, באמצעות סכין יפנית, לרוחב הרצוי. כעת נקבו חור בקצה פיית המחסנית (הפייה עם ההברגה) באמצעות מרצע או כלי דומה והבריגו את הזרבובית. באמעצות אקדח סיליקון, לחצו לאט את הדבק לתוך כל חור עד למילוי מלא של החור או עד אשר הדבק יוצא מן החור הקרוב אליו. שימו לב לנזילות במעבר בין חור לחור, סגרו את הזרבובית באמצעות האצבע כאשר אתם מעבירים את האקדח בין החורים. ניתן להסיר דבק שנשפך בקלות באמצעות מטלית לחה עם מים נקיים.
5. הניחו חפץ כבד (דלי מים מלא) על האריח שטופל כעת ואפשרו לו להתייבש למשך 24 שעות לפחות.
6. מלאו את החור עם תערובת חדשה של הרובה הקיימת והחליקו אותה לאחר 15 דקות באמצעות ספוג או מטלית לחה.

הוראות יישום לרצפות עץ

1. במרכז האזור הבעייתי קדחו, עם מקדח מתאים בקוטר 9 ממ, 1-2 חורים, בהתאם לגודל האזור הבעייתי. קדחו לכל עומקו של הלוח, אין לקדוח בתשתית. שאבו את האבק והלכלוך מכל חור.
2. אין לחתוך את הזרבובית! נקבו חור באמצעות מרצע בפיית המחסנית, הבריגו את הזרבובית חזרה והתחילו למלא את החורים.
3. לאחר מילוי כל החורים, נגבו את שאריות הדבק באמצעות מטלית או ספוג לח. הניחו דלי מלא מים למשך 24 שעות לפחות על האזור הבעייתי.
פיקס-א-פלור מתייבש שקוף לחולטין, מלאו את החורים עם חומר מילוי עץ בגוון המתאים.